CELEX: 62010CN0342
Language: ro
Date: 2010-07-07 00:00:00
Title: Cauza C-342/10: Acțiune introdusă la 7 iulie 2010 — Comisia Europeană/Republica Finlanda

28.8.2010   
            
            
               RO
            
            
               Jurnalul Oficial al Uniunii Europene
            
            
               C 234/28
            
         Acțiune introdusă la 7 iulie 2010 — Comisia Europeană/Republica Finlanda
   (Cauza C-342/10)
   ()
   2010/C 234/46
   Limba de procedură: finlandeza
   
      Părțile
   
   
      Reclamantă: Comisia Europeană (reprezentanți: I. Koskinen și R. Lyal)
   
      Pârâtă: Republica Finlanda
   
      Concluziile reclamantei
   
   
               —
            
            
               Constatarea faptului că, prin instituirea și prin menținerea în vigoare a unei reglementări potrivit căreia dividendele plătite fondurilor de pensii străine sunt supuse unei impozitări discriminatorii, Republica Finlanda nu și-a îndeplinit obligațiile care îi revin în temeiul articolului 63 din Tratatul privind Funcționarea Uniunii Europene și al articolului 40 din Acordul privind Spațiul Economic European;
            
         
               —
            
            
               obligarea Republicii Finlanda la plata cheltuielilor de judecată.
            
         
      Motivele și principalele argumente
   
   În Finlanda, dividendele percepute de fondurile de pensii străine fac obiectul unui regim fiscal mai strict decât cel aplicabil în cazul fondurilor de pensii finlandeze. Acestea din urmă sunt supuse unui regim specific (cel prevăzut de „elinkeinoverolaki”, Legea privind impozitarea activităților profesionale), iar cota de impozitare ce li se aplică este stabilită diferit decât în cazul altor persoane juridice. Potrivit articolului 6a din „elinkeinoverolaki”, nu sunt impozabile decât 75 % din dividendele pe care acestea le percep și, întrucât cota impozitului pe profit este de 26 %, cota efectivă de impozitare a acestora este de 19,5 %. În plus, potrivit articolului 7 și articolului 8 alineatul 1 punctul 10 din „elinkeinoverolaki”, organismele finlandeze de asigurări de pensii pot beneficia de o deducere fiscală a cheltuielilor și a pierderilor suferite pentru a dobândi sau păstra venituri, precum și a obligațiilor în materie de pensii. Or, în cazul în care sunt percepute de un fond de pensii străin, astfel de dividende fac obiectul unei rețineri la sursă în valoare de până la 28 %. În ceea ce privește fondurile de pensii stabilite în statele membre și majoritatea fondurilor de pensii din țările AELS care fac parte din SEE, dividendele sunt impozitate cu 19,5 %, însă fondurile de pensii străine nu au dreptul la aceleași deduceri.
   Pe lângă baza de impozitare mai largă, cota de impozitare aplicabilă în Finlanda în ceea ce privește dividendele transferate în străinătate dezavantajează fondurile de pensii străine care își oferă serviciile unor clienți finlandezi, plasându-le într-o poziție defavorabilă din punctul de vedere al concurenței. Tratamentul discriminatoriu aplicat acestor fonduri face ca investițiile acestora în societățile finlandeze să fie mai puțin rentabile și mai puțin atractive, reducând de asemenea posibilitatea întreprinderilor finlandeze de a obține de la aceste fonduri un aport de capital. Aceasta constituie o restricție contrară articolului 63 din Tratatul privind Funcționarea Uniunii Europene, precum și articolului 40 din Acordul privind Spațiul Economic European. Tratamentul discriminatoriu al fondurilor de pensii străine nu poate fi justificat de niciunul dintre motivele invocate de Republica Finlanda.